ఎం. బి. రాజేష్

ఎం. బి. రాజేష్ (జననం 12 మార్చి 1971) భారతదేశానికి చెందిన రాజకీయ నాయకుడు. ఆయన పాలక్కాడ్ నుండి రెండుసార్లు లోక్‌సభ సభ్యుడిగా ఎన్నికయ్యాడు.
జననం, విద్యాభాస్యం 
ఎం. బి. రాజేష్ 1971 మార్చి 12న పంజాబ్, జలంధర్‌లో బాలకృష్ణన్ నాయర్, రేమని దంపతులకు జన్మించాడు. ఆయన చలవరలోని హయ్యర్ సెకండరీ స్కూల్, ఒట్టప్పలం ఎన్ఎస్ఎస్ కాలేజ్, తిరువనంతపురంలోని లా అకాడమీ లా కాలేజీ నుండి ఆర్థికశాస్త్రంలో మాస్టర్స్ డిగ్రీని పూర్తి చేశాడు.

వివాహం
ఎం. బి. రాజేష్ 21 డిసెంబర్ 2003న నినిత కనిచ్చేరిని వివాహం చేసుకున్నాడు. వీరికి ఇద్దరు పిల్లలు నిరంజన, ప్రియదత్త ఉన్నారు.
రాజకీయ జీవితం
ఎం. బి. రాజేష్ ఎస్ఎఫ్ఐ పాలక్కాడ్ జిల్లా కమిటీ కార్యదర్శిగా, రాష్ట్ర కార్యదర్శిగా, జాతీయ సంయుక్త కార్యదర్శిగా డివైఎఫ్ఐ రాష్ట్ర అధ్యక్షుడిగా మరియు జాతీయ అధ్యక్షుడిగా డివైఎఫ్‌ఐ పత్రిక యువధారకు చీఫ్ ఎడిటర్‌గా వివిధ హోదాల్లో పని చేశాడు. ఆయన 2009లో జరిగిన లోక్‌సభ ఎన్నికలలో పాలక్కాడ్ లోక్‌సభ నియోజకవర్గం నుండి సీపీఐ(ఎం) అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి సతీషన్ పాచేనిపై 1,820 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. 

ఎం. బి. రాజేష్ 2014లో పాలక్కాడ్ లోక్‌సభ నియోజకవర్గం నుండి సీపీఐ(ఎం) అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఎం.పీ. వీరేంద్ర కుమార్ పై 1,05,300 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికై పార్లమెంట్‌లో శక్తిపై స్టాండింగ్ కమిటీ సభ్యుడిగా, వ్యవసాయ మంత్రిత్వ శాఖ సలహా కమిటీ సభ్యుడిగా పని చేశాడు. 

ఎం. బి. రాజేష్ 2021లో జరిగిన శాసనసభ ఎన్నికలలో త్రిథాల శాసనసభ నియోజకవర్గం నుండి సీపీఐ(ఎం) అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి వీటీ బలరాంపై 3,016 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై 25 మే 2021 నుండి 3 సెప్టెంబరు 2022 వరకు కేరళ శాసనసభ 23వ స్పీకర్‌గా పని చేశాడు. ఆయన 6 సెప్టెంబర్ 2022 నుండి పిన‌ర‌యి విజ‌య‌న్ మంత్రివర్గంలో రాష్ట్ర స్వపరిపాలన & ఎక్సైజ్ శాఖ మంత్రిగా, 23 జూన్ 2024 పార్లమెంటరీ వ్యవహారాల మంత్రిగా విధులు నిర్వహిస్తున్నాడు.

మూలాలు

వర్గం:1971 జననాలు
వర్గం:15వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు